open-index/open-wikipedia-markdown huggingface dataset:
இந்திய மருத்துவ ஆராய்ச்சி சபை

**இந்திய மருத்துவ ஆய்வு மன்றம்** அல்லது **இந்திய மருத்துவ ஆரய்ச்சி சபை** (*Indian Council of Medical Research - ICMR*) என்பது உயிரியல் மருத்துவ ஆய்விற்கான ஒருங்கிணைப்பு மற்றும் மேம்பாட்டுக்கான உச்சபட்ச அதிகாரம் கொண்ட இந்திய நிறுவனம் ஆகும். இது உலகினுள்ள பழமையான மற்றும் மிகப்பெரிய மருத்துவ ஆராய்ச்சிக் குழுக்களில் ஒன்றாகும். இந்த சபைக்கு தேவையான நிதியை இந்திய அரசின் சுகாதாரம் மற்றும் குடும்ப நலத்துறை அமைச்சகம் (இந்தியா)சுகாதாரம் மற்றும் குடும்பநலத்துறை அமைச்சகம் வழங்குகிறது.

## வரலாறு
1911 ஆம் ஆண்டில், இந்திய அரசால் இந்திய ஆராய்ச்சி நிதி சங்கம் (ஐஆர்ஏஏ) என்ற அமைப்பு நாட்டின் மருத்துவ ஆராய்ச்சியினை  ஒருங்கிணைப்பதற்கான குறிப்பிட்ட நோக்கத்துடன் ஏற்படுத்தப்பட்டது. இந்திய விடுதலைக்குப் பிறகு, இந்த அமைப்பில் பல முக்கிய மாற்றங்கள் செய்யப்பட்டன. 1949 ஆம் ஆண்டில், இந்திய மருத்துவ ஆராய்ச்சி சபையாக (ஐ.சி.எம்.ஆர்) மாற்றியமைக்கப்பட்டது.

## நிர்வாகக் குழு
சபையின் நிர்வாகக் குழு மத்திய சுகாதார அமைச்சகத்தால் நிர்வகிக்கப்படுகிறது. இந்த சபையில் உயிர்மருத்துவத் துறைகளில் நிபுணத்துவம்  கொண்டவர்கள் உள்ளனர். எனவே தேவையானபோது அறிவியல் மற்றும் தொழில்நுட்ப விஷயங்களில் உதவுகிறது. இந்தச் சபையின் வழிகாட்டுதலில் கீழ்க்கண்ட குழுக்கள் போன்றவை உள்ளன:

# அறிவியல் ஆலோசனை குழுக்கள்
# அறிவியல் ஆலோசனைக் குழுக்கள்
# நிபுணர் குழுக்கள்
# பணிக்குழுக்கள்
# திசைமாற்றக் குழுக்கள்

இது கவுன்சிலின் பல்வேறு ஆராய்ச்சி நடவடிக்கைகளை மதிப்பீடு செய்து கண்காணிக்கும் பணியினை மேற்கொள்கிறது.

## செயல்பாடுகள்
விரிவான ஆராய்ச்சி மையங்கள், மேம்பட்ட ஆராய்ச்சிக்கான மையங்கள், சிறப்பான உள்கட்டமைப்பு வசதிகள் போன்றவற்றை, மருத்துவ கல்லூரிகள், பல்கலைக்கழகங்கள்  மற்றும்பிற ஐ.சி.எம்.ஆர் அல்லாத பிற ஆராய்ச்சி நிறுவனங்கள் ஆகியவற்றில் உருவாக்கப்பட்டு உள்ளன.

மேலும் இந்த சபையின் நிதி உதவியின் மூலமாக தெளிவாக வரையறுக்கப்பட்ட இலக்குகளுடன், குறிப்பிட்ட கால இடைவெளிகளுடன், தரப்படுத்தப்பட்ட மற்றும் சீரான ஆய்வுகள் மேர்கொள்ளப்படுகின்றன. ஐ.சி.எம்.ஆர் அல்லாத ஆராய்ச்சி நிறுவனங்கள், மருத்துவ கல்லூரிகள் மற்றும் பல்கலைக்கழகங்களில் உள்ள பல்வேறு விஞ்ஞானிகளிடமிருந்து பெறப்பட்ட மானிய-உதவி விண்ணப்பங்களின் அடிப்படையில் வெளிப்படையாக முடிவு எடுக்கப்பட்டு ஆராய்ச்சி மேற்கொள்ளப்படுகிறது. பல் மருத்துவ நிறுவனம், தில்லி மற்றும் NCRM ஆகியவற்றிற்கும்  மற்ற நிறுவனங்களுடனும் கூட்டு ஆராய்ச்சி திட்டங்களில் ஈடுபட்டு  வருகின்றன.

## சான்றுகள்

## வெளி இணைப்புகள்
* Indian Council of Medical Research, Official website
* SurrogacyIndia


பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:தில்லியில் உள்ள ஆய்வுக் கழகங்கள்
பகுப்பு:இந்திய சுகாதாரம் மற்றும் குடும்ப நலத்துறை அமைச்சகம்
சுற்றுச்சூழல் பிரமிடு

**சுற்றுச்சூழல் நாற்கூம்பு** அல்லது **சுற்றுச்சூழல் பிரமிடு** (*ecological pyramid*) என்பது கொடுக்கப்பட்ட சுற்றுச் சூழலில் ஒவ்வொரு சூழ்நிலை மண்டல மட்டத்திலும் உயிரினத்தொகுதி (பயோமாஸ்) அல்லது உயிர் உற்பத்தித் திறனைக் காட்டுவதற்காக வடிவமைக்கப்பட்ட ஒரு வரைகலை அமைப்பு ஆகும். இது சூழ்நிலை மண்டல பிரமிடு, எல்டோனியன் பிரமிடு, ஆற்றல் பிரமிடு, அல்லது சில நேரங்களில் உணவு பிரமிடு (trophic pyramid, eltonian pyramid, energy pyramid, food pyramid) எனவும் அழைக்கப்படுகிறது.

உயிரினத்தொகுதி பிரமிடுகள் எத்தனை உயிரினங்கள் (ஒரு உயிரினத்தில் வாழும் உயிரினம் அல்லது உயிரினத்தின் அளவு) ஒவ்வொரு சூழ்நிலை மண்டல  மட்டத்திலும் உள்ளன என்பதைக் குறிப்பிடுகின்றன. ”உற்பத்தித்திறன் பிரமிடுகள்” உயிரியலில் உற்பத்தி அல்லது உற்பத்தி அளவைக் காட்டுகின்றன. ஒவ்வொரு சூழ்நிலை மண்டலத்திலும் உயிரினங்களின் எண்ணிக்கையைக் காட்டும் ”எண் பிரமிடுகளும்” உள்ளன. பிரமிடுகள்  நேராக, (எ.கா புல்வெளி சுற்றுச்சூழல்), தலைகீழாக (ஒட்டுண்ணி சூழல் அமைப்பு) அல்லது டம்பல் வடிவில் (வன சுற்றுச்சூழல்) இருக்கலாம்.

ஆற்றல் பிரமிடுகள் கீழே உற்பத்தியாளர்களிலிருந்து (தாவரங்கள் போன்றவை) தொடங்கி, பல்வேறு மண்டல அமைப்புகள் (தாவரங்களைச் சாப்பிடுகின்ற தாவர உண்ணிகள், பின்னர்  தாவர உண்ணிகளைச் சாப்பிடும் விலங்கு உண்ணிகள், பின்னர் அந்த விலங்கு உண்ணிகளைச் சாப்பிடும் இரண்டாம் நிலை விலங்கு உண்ணிகள் போன்றவை) வழியாகத் தொடர்கின்றன. 

பிரமிடுகளில் உயர்ந்த நிலையில் உள்ள உயிரிகள் உணவுச் சங்கிலியில் முக்கியப் பங்கு வகிப்பார்கள்.

## மேற்கோள்கள்

## உசாத்துணைகள்
*Odum, E.P. 1971.  Fundamentals of Ecology.  Third Edition.  W.B. Saunders Company, Philadelphia,
*Pauly, D. and Christensen, V. 1995 Primary production required to sustain global fisheries. Nature 374.6519: 255-257.

## வெளியிணைப்புகள்
* Food Chains 

பகுப்பு:சூழலியல்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
டென்ச்சு மீன்

**டென்ச்சு** (*tench*) அல்லது **மருத்துவ மீன்** (*doctor fish* அல்லது *தின்கா தின்கா*) என்றழைக்கப்படும் நன்னீர் மற்றும் உவர் நீர்-வாழ் மீன்கள் பொதுவாக யூரேசியா கண்டம் முழுவதிலும் காணப்படுகின்ற *சைப்ரினிடே* குடும்பத்தைச் சார்ந்த மீன்வகையாகும். இவ்வகை மீன்கள் மேற்கு ஐரோப்பாவிலுள்ள பிரித்தானியத் தீவுகள் முதல் கிழக்கு ஆசியாவிலுள்ள ஒபு மற்றும் ஏநிசை ஆறுகள் வரை பரவலாகக் காணப்படுகின்றன. இது பைக்கால் ஏரியிலும் காணப்படுகிறது. இம்மீன்கள் பொதுவாக மெல்ல ஓடும் நன்னீர் ஓடைகளிலும், குறிப்பாக ஏரிகள் மற்றும் தாழ்நில ஆறுகளிலும் வாழ்கின்றன.

## வாழிடச் சூழல்
டென்ச்சு மீன்கள் களிமண் கலந்த, ஏராளமானத் தாவரங்களைத் தன்னகத்தே கொண்ட தேங்கிய நீர்நிலைகளில் மிக அதிக அளவில் வாழ்கின்றன. இவ்வகை மீன் இனம் தெளிந்த நீர்நிலைகளில் அரிதாகவே காணப்படுகின்றன. வேகமாகப் பாய்ந்து செல்லும் நீரோடைகளில் இவை காணப்படுவதில்லை. கெண்டை மீன்கள் வாழ முடியாத சூழல் நிலவும், ஆக்சிசனின் அளவு மிகவும் குறைந்துள்ள நீரிலும் இவ்வகை மீன்கள் தாக்குப் பிடித்து வாழ்கின்றன.

இம்மீன்கள் பெரும்பாலும் இரவில் இரை தேடும் அசைவப் பிராணிகளாகும். தாவரங்கள் நிறைந்த நீர்நிலைகளின் அடியில் வாழ்கின்ற சிரோநோமிட்சு, நத்தைகள் மற்றும் மட்டிகள் ஆகிய உயிரினங்களை உணவாக உட்கொள்கின்றன. இவை வழக்கமாக ஆழமற்ற நீர்நிலைகளில் வளரும் நீர்த்தாவரங்களின் மீது ஒட்டிக் கொள்ளுமாறு பச்சை நிற முட்டைகளை இட்டு இனப்பெருக்கம் செய்கின்றன. வழக்கமாக கோடைகாலத்தில் நடைபெறுகின்ற இந்த இனப்பெருக்கத்தின்போது இம்மீன்கள் 3,00,000 முட்டைகள் வரை இடுகின்றன. மீன்குஞ்சுகள் விரைவான வளர்ச்சி பெற்று ஓராண்டிற்குள் 0.11கி.கி. எடையினைப் பெற்றுவிடுகின்றன.

## உருவ அமைப்பு
டென்ச்சு மீன் கட்டுக்கோப்பான, கெண்டை மீனைப் போன்ற உடல் வடிவத்தையும் மேற்புறத்தில் அடர் ஆலிவு நிறத் தோலும் கீழ் பகுதியில் பொன்னிறத் தோலும் கொண்டிருக்கிறது. இதன் வால் துடுப்பானது சதுரமாகவும் மற்றத் துடுப்புகள் வளைவான வடிவத்துடனும் காணப்படுகின்றன. இதன் வாய்ப் பகுதி குறுகலாகவும் அதன் இருபுறமும் சிறிய தொடுவுணர் நீட்சிகளும் உள்ளன. இந்த மீனின் மாதிரிகள் மிகச் சிறியதாக இருந்த போதிலும் இது 70செ.மீ நீளம் வரை வளரக் கூடிய்தாகும். 2001ஆம் ஆண்டு  இங்கிலாந்தில் பிடிக்கப்பட்ட ஒரு டென்ச்சு மீன் 15 பவுண்டு 3 அவுன்சு (6.89 கி.கி.) எடையுடன் இருந்தது. இம்மீன் சிறிய சிவந்த ஆரஞ்சு நிறக் கண்களைக் கொண்டுள்ளது. ஆண் மீன்களுடன் ஒப்பிடும்போது பெண் மீன்கள் வெளிப்புறம் குவிந்த உடல் தோற்றம் கொண்டவையாக உள்ளன. ஆண் மீன்கள் தடித்த தட்டையான கீழ்ப்புறத் துடுப்புகளைக் கொண்டுள்ளன. பொதுவாக இவ்வகையில் ஆண்மீன்கள் பெண்மீன்களைக் காட்டிலும் உருவத்தில் சிறியவை. ஆண்மீன்களின் கீழ்த் துடுப்புகள் நன்கு வளைந்த வடிவத்துடனும் அத்துடுப்புகளின் அடிப் பகுதியில் குறிப்பிடத்தக்க அளவில் தசைகளையும் கொண்டுள்ளன. இந்த தசைகள் பெண்மீன்களிடம் காணப்படுவதில்லை.
இம்மீன்கள் ஈல்மீனைப் போன்று வழவழப்பான தடித்த தோலை  கொண்டுள்ளன.  நோயுற்ற பிற மீன்கள் இம்மீனை உரசுகின்றபோது குணமடைகின்றன என நாட்டுப்புறக் கதை ஒன்று கூறுகிறது.

## மேற்கோள்கள்

பகுப்பு:மீன்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய அறிவியல் கட்டுரைகள்
பியேர் உலூயிசு மவுபெர்திசு

**பியேர் உலூயிசு மொரியூ தெ மவுபெர்திசு** *(Pierre Louis Moreau de Maupertuis)* (; 1698 - 27 ஜூலை 1759) இவர் பிரெஞ்சு நாட்டுக் கணிதவியலாளரும் மெய்யியலாளரும் எழுத்தாளரும் ஆவார். இவர் அறிவியல் கல்விக்கழகத்தின் இயக்குநராகவும் மாமனர் பிரெடெரிக்கின் அழைப்பின் பேரில் பிரசிய அறிவியல் கல்விக்கழகத்தின் முதல் தலைவராகவும் இருந்துள்ளார்.

இவர் புவியின் உருவளவைத் தீர்மானிக்க இலாப்லாந்து தேட்டத்தில் ஈடுபட்டுள்ளார்.இவர் தான் சிறுமச் செயல்பாட்டு நெறிமுறையைக் கண்டுபிடித்ததாகக் கூறப்படுகிறது; இதன் ஒருவகை மவுபெர்திசு நெறிமுறை எனப்படுகிறது; இந்நெறிமுறை ஓர் இயற்பியல் அமைப்பு பின்பற்றும் பாதையின் தொகுமச் சமன்பாட்டைக் குறிக்கும். இயற்கை வரலாற்றில் இவரது ஆய்வு புத்தறிவியல் வியப்பு மிக்கதாக உள்ளது. அதில் இவர் மரபுபேறு பற்றியும் உயிர்வாழ்தலுக்கான போராட்டம் பற்றியும் விவரித்துள்ளார்.

## வாழ்க்கை

## முதன்மைப் பணிகள்

**[https://babel.hathitrust.org/cgi/pt?id=njp.32101037075908;view=1up;seq=7 Figure of the Earth determined by observations ordered by the French King at the Polar Circle] (1738), link from [[HathiTrust]]
**Réflexions philosophiques sur l'origine des langues et la signification des mots*, (1740), [http://ionas-editions.com/en/2016/04/27/1740-p-l-m-de-maupertuis-reflexions-philosophiques-sur-lorigine-des-langues-2/ read online] .
**Discours sur la parallaxe de la lune* (1741)
**Discours sur la figure des astres* (1742)
**Eléments de la géographie* (1742)
**Lettre sur la comète de 1742* (1742)
* [[s:fr:Accord de différentes loix de la nature qui avoient jusqu’ici paru incompatibles|Accord de différentes loix de la nature qui avoient jusqu’ici paru incompatibles]] (1744, [[s:Translation:Accord between different laws of Nature that seemed incompatible|English translation]])
**Vénus physique* (1745)
**Astronomie nautique* (1745 and 1746)
* [[s:fr:Les loix du mouvement et du repos déduites d'un principe metaphysique|Les loix du mouvement et du repos déduites d'un principe metaphysique]] (1746, [[s:Translation:Derivation of the laws of motion and equilibrium from a metaphysical principle|English translation]])
**Essai de philosophie morale* (1749).
**Essai de Cosmologie* (1750).

===தகைமைகள் ===
* நிலாவின் மவுபெர்திசு குழிப்பள்ளமும் [3281 மவுபெர்திசு  குறுங்கோளும் இவரது நினைவாகப் பெயரிடப்பட்டுள்ளன.

== மேற்கோள்கள் ==


* 


== மேலும் படிக்க ==



*
*
*
*
*

==வெளி இணைப்புகள் ==
* 
* [http://www.minimum.com/reviews/artfin01.htm Nineteenth century account of Maupertius and the Principle of Least Action] 
* [http://ionas-editions.com/en/2016/04/27/1740-p-l-m-de-maupertuis-reflexions-philosophiques-sur-lorigine-des-langues-2/ Read online]  the *Réflexions philosophiques sur l'origine des langues et la signification des mots'', (1740).

பகுப்பு:1698 பிறப்புகள்
பகுப்பு:1759 இறப்புகள்
பகுப்பு:பிரெஞ்சு அறிவியலாளர்கள்
பகுப்பு:பிரெஞ்சு இயற்பியலாளர்கள்
பகுப்பு:பிரெஞ்சு வானியலாளர்கள்
பகுப்பு:பிரெஞ்சு உயிரியலாளர்கள்
பகுப்பு:பிரெஞ்சு படிமலர்ச்சி உயிரியலாளர்கள்
பகுப்பு:பிரெஞ்சு மெய்யியலாளர்கள்
பகுப்பு:பிரெஞ்சு புவிப்புற அளவையாளர்கள்
ஸ்டார்பக்ஸ்

**ஸ்டார்பக்ஸ் கார்பொரேசன்** என்பது அமெரிக்க நாட்டின் குளம்பி (காபி) நிறுவனம் ஆகும். இந்தப் பெருங்குழுமம் உலகத்தில் பரவலாக தன் கிளை அமைப்புகளைக் கொண்டு இயங்கும் சங்கிலித் தொடர் வணிக நிறுவனம் ஆகும். சூடான குளம்பி, குளிர்ந்த குளம்பி,  பனிக் குழைவு, பிசுக்கட்கள் போன்ற தின்பண்டங்களையும் விற்பனை செய்கின்றது. 

1971இல் ஜெர்ரி பால்ட்வின்  செவ் சிகிள், கார்டன் போவ்கர்  ஆகிய சான் பிரான்சிசுகோ பல்கலைக்கழக மாணவர்கள் மூன்று பேர் கூட்டாகச் சேர்ந்து இந்தக் குழுமத்தைத் தொடங்கினார்கள்.

இதன் முதன்மைச் செயல் அதிகாரியாக ஏப்பிரல் 2017 முதல் கெவின் ஜான்சன் என்பவர் பொறுப்பேற்றுள்ளார். சியாட்டிலில் உள்ள பைக் பிளேஸ் என்ற பகுதியில் முதலில் தொடங்கிய ஸ்டார்பக்ஸ் குளம்பிக் கடையைச் சுற்றுலாப் பயணிகள் பார்த்துச் செல்கிறார்கள். ஸ்டார்பக்ஸ் நிறுவனத்துக்கு உலகம் பூராவும் 25000க்கு மேல் கிளைகள் உள்ளன. 

## உசாத்துணை

பகுப்பு:அமெரிக்க வணிக நிறுவனங்கள்
நெரிவு (சுடுகலன்)

சுடுகலங்களில், **நெரிவு / நெரிப்பு ***(ஆங்கிலம்: choke, ச்சோக்)* என்பது, ஒரு சிதறுதுமுக்கியின் குழலுடைய சன்னவாய் முனையில் உள்ள ஓர் கூம்பு வடிவ இடுக்கு / குறுக்கம் ஆகும். நவீன சிதறுதுமுக்கிகளின் செயல்திறனை மேம்படுத்த கிட்டத்தட்ட எப்போதுமே நெரிவுகள் பயன்படுத்தப்படுகிறது. நெரிவை பயன்படுத்துவதன் நோக்கம் என்னவென்றால், மேம்பட்ட வீச்செல்லை மற்றும் துல்லியத்தை அடைய, குண்டின் பரவலை நெறிப்படுத்துவதே ஆகும். குறிப்பிட்ட பயன்பாடுகளுக்கு, திருகி-பொறுத்தவல்ல நெரிவுகளும் உள்ளன; கழற்றி மாற்றப்படும் தனிப்பாகமாக் இல்லாமல், குழலில் ஒருங்கிணைத்த வாறும் கூட சிதறுதுமுக்கியில் நெரிவுகள் உள்ளன.

உற்பத்தியின் போதே, குழலின் முனையை நசுக்கி, குழலோடு ஒருங்கிணைந்த பாகமாக, 
(நிரந்தரமான) நெரிவுகள் ஏற்படுத்தப்படும்; அல்லது ஒரு கழற்றி-மாற்றத்தக்க நெரிவுக்குழலை துப்பாக்கியின் முனையில் பொறுத்துவதற்கு ஏதுவாக, குழலின் முனையில் (உட்பக்கமாக) மரை வார்க்கப்படும். 
 

## மேற்கோள்கள்

பகுப்பு:சுடுகலன் துறைச்சொற்கள்
சங்க கால நாணயங்கள் மற்றும் அளவைகள்

**சங்க கால நாணயங்கள் மற்றும் அளவைகள்** என்பது சங்க காலத்தில் பயன்படுத்திய காசுகள் நமக்கு மிகுதியும் கிடைக்காமையால் , அவற்றின் உருவம், அளவு, எடை, உலோகம், என்பனவற்றை பற்றி அதிகம் தெரிய வாய்ப்பில்லை. ஆயினும்,அகஸ்டஸ் மற்றும் அவரை அடுத்த பேரரசர்கள் காலத்து ரோமானிய நாணயங்களை தமிழர் அறிந்தும் பயன்படுத்தியும் வந்தனர்.”வெளி நாட்டு வாணிபத்திற்கு உலோக காசுகள் பயன்பட்டன.”

மிகச் சிறிய உருவில் காணம் என்பது ஒரு பொற்காசு “தகடூரெறிந்த பெருஞ்சேரல் இரும்பொறை அரிசிற் கிழாருக்கு நூறாயிரம் பொற்காசுகளும் சேர நாட்டு அரசுரிமையும் அளித்தார்.

காசு என்று ஒரு நாணயம் இருந்தது. இது வேப்பம் பழத்தின் அளவிலும், தாமரை மொட்டின் உருவிலும் ,அமைந்தது. இக்கட்டி தங்க மணிகளைக் கோர்த்து மாலையாக மகளிர் கழுத்தில் அணிந்தனர்.

ஆயிரம், நூறாயிரம் ,பத்து பத்து இலட்சம் கோடி என்றனர் பழந்தமிழர். அடியாருக்கு நல்லார் பல்லம் என்னும் சொல்லை ஆள்கின்றார்.

சங்க காலத்தில் பின்னங்கள் பற்றி மக்கள் அறிந்திருந்தனர்

* முக்கால் : 3/4

* அரை  : 1/2

* கால் : 1/4

* அரைக்கால் : 1/8

* வீசம்  : 1/16

* காணி : 1/64
 
* முந்திரி : 1/256

காணி மற்றும் முந்திரி ஆகிய இரு பின்னங்களும் நாலடியாரின் காணக்கிடைக்கின்றது.  .தமிழர் பூஜ்ஜியத்தை “பாழ்”என்றனர்.

**நில அளவைகள்**

மா, வேலி என்பவை பண்டைத் தமிழர் அரிந்த நில அளவைகள்.

* 100 குழி : 1மா
 
* 20 மா  : 1 வேலி
 
* 1 குழி : 10 சதுர அடி

நிலத்தில் இருந்து வந்த தானியத்தை அம்பணத்தால் அளந்தனர். பதிற்று பத்து உரைக்காரர் அம்பணத்தை மரக்கால் என்பார் ( மரக்கால் = நான்கு பட்டணம் படி ). ஒரு உலக்கு அல்லது இரொ ஆழக்கு . ஒரு நாழி என்பது சிறிய அளவை . அதே நேரம் நாழிகை என்பது ஒரு கால அளவு.

**முகத்தல் அளவை**

தூணி, பதக்கு என்பவை முகத்தல் அளவை. இவைக் கொண்டு தானியங்களை அளந்தனர்.

* 1 தூணி : 4 மரக்கால்
 
* 1 பதக்கு : 2 மரக்கால்

* 1 மரக்கால் : 1 அம்பணம்
 
* 1 மரக்கால் (அ ) அம்பணம் : 32 ஆழாக்கு

சங்க தமிழர் நீட்டல் அளவை முறையும் அறிந்திருந்தனர். அவர்கள் அறிந்த மிகச் சிறு நீட்டல் அளவை ஒரு அணு.அதற்கான வாய்பாடு

**நீட்டல் அளவை**

* 8 அணு : 1தேர்த்து

* 8 தேர்த்து : 1இம்மி
 
* 8 இம்மி  : 1 எள்
 
* 8 எள்  : 1 நெல்
 
* 8 நெல் : ஒரு பெருவிரல் ( சராசரி )
 
* 28 பெருவிரல் : ஒரு முழம்

தேர்த்து என்பது ஒரு மயிரிழை. இம்மி ஒரு மிகச் சிறு தானியம் . எள் , நெல் என்பவை தானியங்கள் . முழம் என்பது இரண்டு சாண் : அணு யாவற்றிலும் மிகச் சிறு பொருள். 

**மேற்கோள்கள்**

பகுப்பு:சங்க காலம்
பிரீத்தி சீனிவாசன்

**பிரீத்தி சீனிவாசன்** (Preethi Srinivasan பிறப்பு 1979)  19 வயதுக்குட்பட்ட தமிழகப் பெண்கள் துடுப்பாட்ட அணியின்  தலைவி ஆவார்.1997 ஆம் ஆண்டில் தனது 17ஆவது வயதில் தேசிய வாகையாளர் தொடரின் போதும் மாநில அணியின் தலைவியாக இருந்தார். ஒரு விபத்தில் இருந்து மீண்ட பின்னர், இவர் *சோல்ஃப்ரீ* என்ற ஒரு அறக்கட்டளையை நிறுவினார், இது ஆபத்தான முதுகெலும்புக் காயங்களால் பாதிக்கப்பட்டவர்களை மீட்டெடுப்பது, மறுவாழ்வு அளிப்பது போன்ற பணிகளில் ஈடுபட்டது.மேலும், இந்திய இளைஞர்களிடையே விபத்தில் இருந்து பாதுகாப்பு குறித்த விழிப்புணர்வை பரப்புகிறது.

## கல்வி மற்றும் ஆரம்பகால வாழ்க்கை
பிரீத்தி 1997 ஆம் ஆண்டில் அமெரிக்காவின் பென்சில்வேனியா , அப்பர் மெரியன் ஏரியா உயர்நிலைப் பள்ளியில் பட்டம் பெற்றார்.  தனது தந்தையின் வேலை காரணமாக, பிரீத்தி வெவ்வேறு கலாச்சாரங்கள் / மரபுகளைப் பற்றி அறிந்து கொள்வதற்கும் வாய்ப்பு கிடைத்தது. 

விபத்துக்குப் பிறகு, சென்னைப் பல்கலைக்கழகத்தில் மருத்துவ சமூகவியலில் இளங்கலைப்  பட்டம் பெற்றார். இவர் இசை, கலை, திரைப்படங்கள் மற்றும் இலக்கியம் ஆகியவற்றிலும் ஆர்வம் கொண்டவர்.

## அங்கீகாரம்

* விஜய் டிவியின் "சிகரம் தொட்ட பெண்கள் - *ரே ஆஃப் ஹோப்* விருது 
* ரெயின்ட்ராப்ஸின் "2014 ஆம் ஆண்டின் பெண் சாதனையாளர்" விருது
* ஃபெமினா "பெண் சக்தி" விருது 2014 ஆம் ஆண்டிற்கான தமிழ்நாட்டின் மிகவும் செல்வாக்கு மிக்க முதல் 10 பெண்களுக்கு வழங்கப்பட்டது
* திறன் விருது 2014. 
* சமூகப் பணிகளில் சிறந்து விளங்கியதற்காக சுதேசி பத்திரிகையின் "துருவ விருது"
* மாற்றத்தின் முகவர் "2014-15 ஆம் ஆண்டிற்கான மாவட்ட ரோட்டராக்ட் கவுன்சிலின்  விருது
* தமிழக முதல்வரின் கல்பனா சாவ்லா விருது 

## சான்றுகள்

## வெளி இணைப்புகள்

* சோல்ஃப்ரீ

பகுப்பு:தமிழ்நாட்டைச் சேர்ந்த செயற்பாட்டாளர்கள்
பகுப்பு:வாழும் மக்கள்
பகுப்பு:1979 பிறப்புகள்
ஆம்பர்கு

**ஆம்பர்கு** (/<span style="border-bottom:1px dotted"><span title="/ˈ/ primary stress follows">ˈ</span><span title="'h' in 'hi'">h</span><span title="/æ/ short 'a' in 'bad'">æ</span><span title="'m' in 'my'">எம்</span><span title="'b' in 'buy'">பி</span><span title="/ɜːr/ 'ur' in 'fur'">ɜːr</span><span title="'g' in 'guy'">ɡ</span></span>/; , உள்ளூர் உச்சரிப்பு ; நேதர்துவித்து மொழி *Hamborg* ), ஆம்பர்கு, செர்மனியின் இரண்டாவது பெரிய நகரமாகும். இதன் மக்கள் தொகை 1.7 மில்லியன்.

தொடர் வெள்ளம், ஆம்பர்கின் பெருந்தீ, இராணுவ மோதல்கள் மற்றும் இரண்டாம் உலகப்போரின் குண்டுத் தாக்குதல்களால் மீண்டும் மீண்டும் அழிக்கப்பட்டு வந்த இந்நகரம் , ஒவ்வொரு பேரழிவுக்கு பிறகும் மீண்டு வந்தது.

செக் குடியரசில் உருவாகி ஜெர்மனி வழியாகப் பாயும் எல்பி ஆற்றில் ஆம்பர்கு ஒரு முக்கிய துறைமுகமாகும். ஏர்பஸ், யுனிலிவர் போன்ற நிறுவனங்களின்  ஊடகங்கள், தளவாடங்கள் மற்றும் தொழில்துறை மையமாகவும் விளங்குகிறது. ஆம்பர்கு, பல நூற்றாண்டுகளாக முக்கிய நிதி மையமாகவும்,செர்மனியின் பழமையான பங்குச்சந்தையாகவும்,  உலகின் இரண்டாவது பழமையான வங்கியான பெரென்பெர்க் வங்கியுள்ள நகரமாகவும் உள்ளது.

## குறிப்புகள்

பகுப்பு:நகரங்கள்
மக்கா ரஃபீக் அஹமது

**மக்கா ரஃபீக் அஹமது** () ஓர் தமிழக தொழிலதிபர். இவர் 2011-ம் ஆண்டில் பத்மசிறீ விருது பெற்றார்.

## சமூக பங்களிப்பு
இவரது தோல் பதனிடுதல் மற்றும் தோல் பொருட்கள் தயாரிப்பு நிறுவனம் வேலூர் மாவட்டத்தில் குறிப்பிடதக்க வேலை வாய்ப்பை வழங்கி வருகிறது. ஏழை மாணவர்களுக்கு கல்வி உதவித்தொகை மற்றும் மருத்துவ உதவிகளை செய்துவருகிறது.

## விருதுகள்
மக்கா ரஃபீக் அஹம்து 2011ம் ஆண்டில் பத்மசிறீ விருது வழங்கி கௌரவிக்கப்பட்டார்.

## References

பகுப்பு:இந்திய முஸ்லிம்கள்
பகுப்பு:வாழும் மக்கள்
பகுப்பு:தமிழ்நாட்டினர்
பகுப்பு:தமிழ்த் தொழிலதிபர்கள்
பகுப்பு:வணிகம் மற்றும் தொழிற்துறையில் பத்மசிறீ விருது பெற்றவர்கள்
2028 கோடைக்கால ஒலிம்பிக் விளையாட்டுப் போட்டிகள்

**2028 கோடைக்கால ஒலிம்பிக் விளையாட்டுப் போட்டிகள்** (*Games of the XXXIV Olympiad*), அதிகாரப்பூர்வமாக 34ஆவது ஒலிம்பியாட்டின் விளையாட்டுகள் பல்துறை விளையாட்டுப் போட்டிகளை நடத்துவதற்கான ஏலம் 2019ஆம் ஆண்டில் தொடங்கியது. வெற்றி முடிவுகள் 2021ஆம் ஆண்டில் அறிவிக்கப்பட்டன. 
## விளையாட்டுப் போட்டி வகைகள்
2028 ஒலிம்பிக் விளையாட்டுப் போட்டிகளில் ஆடவர் & மகளிர் உள்ளிட்ட  36 வகையான விளையாட்டுக்களில் 350 போட்டிகள் நடைபெற உள்ளது.

## போட்டி நாள்கள்
2028 ஒலிம்பிக் போட்டிகள் துவக்க விழா மற்றும் நிறைவு விழாவுடன் மொத்தம் 17 நாட்கள் நடைபெறுகிறது.
* துவக்கம்	14 சூலை 2028
* நிறைவு  30 சூலை 2028
## போட்டிகள் நடைபெறும் இடங்கள்
# லாஸ் ஏஞ்சலஸ் நினைவு கொலோசியம் - லாஸ் ஏஞ்சலஸ், பெருநகரப் பகுதி
# சோபி விளையாட்டரங்கம் - இங்கிள்வுட், லாஸ் ஏஞ்சலஸ் பெருநகரப் பகுதி
# ஃபேர்பிளக்ஸ் - பொமோனா, பெருநகரப் பகுதி
## சிறப்பு
1900ஆம் ஆண்டிற்கு பிறகு  இந்த ஒலிம்பிக் விளையாட்டுப் போட்டிகளில் முதன்முறையாக  2028 கோடைக்கால ஒலிம்பிக் துடுப்பாட்டப் போட்டிகள் நடைபெறுகிறது
## மேற்கோள்கள்

 
பகுப்பு:கோடைக்கால ஒலிம்பிக் விளையாட்டுகள்
பகுப்பு:லாஸ் ஏஞ்சலஸ் கவுண்டி
பகுப்பு:ஐக்கிய அமெரிக்காவில் விளையாட்டு
பகுப்பு:லாசு ஏஞ்சலசு
பட்டானி குண்டுவெடிப்பு 2017

தாய்லாந்து நாட்டின் *பட்டானி* நகரில் மே 9, 2017 அன்று *பெருங்கடையில்* (Supermarket) நடந்த வெடிகுண்டுத் தாக்குதலில் 80 பேர் காயமடைந்தனர். காயமடைந்த சிலருக்கு உடனடி மருத்துவ சேவை அளிக்கப்பட்டது. அதிக அளவு காயமடைந்த 12 பேர் மருத்துவமனையில் அனுமதிக்கப்பட்டனர். 
## தாக்குதல்
உள்ளூர் நேரப்படி பிறபகல் 02:30 மணியளவில் தாக்குதல் நடத்தப்பட்டது. முதல் குண்டு வெடித்த 10 நிமிட இடைவெளிக்குப் பின்னர் இரண்டாவது குண்டு வெடித்தது. 1 ஆகஸ்ட் 2005 மற்றும் 11 மார்ச்சு 2012 ஆகிய நாட்களில் முன்னரே இப்பெருங்கடையில் குண்டுவெடிப்பு நிகழ்ந்துள்ளது. இரண்டு குண்டு வெடிப்புகளுக்கும் வாகனங்கள் பயன்படுத்தப்பட்டது. 100 கிலோகிராம் எடையுள்ள அம்மோனியம் நைட்ரேட் மற்றும் பெட்ரோல் ஆகியன இக்குண்டு வெடிப்பிற்குப் பயன்படுத்தப்பட்டன.

## சந்தேக தாக்குதல்தாரிகள்
இக்குண்டுவெடிப்பிற்காக இஸ்லாமிய பிரிவினைவாதிகள் சந்தேகிக்கப்படுகின்றனர். ஆறு நபர்களைக் கொண்ட மூன்று குழுக்கள் இந்த நாசவேலையில் ஈடுபட்டிருக்கலாம் என தாய்லாந்து காவல்துறையினர் நம்புகின்றனர். இதைத் தொடர்ந்து மிகப்பெரிய தேடுதல் வேட்டை நடத்தப்பட்டது. இதில் நான்கு சந்தேக நபர்கள் அடையாளம் காணப்பட்டனர்.

## மேற்கோள்கள்

பகுப்பு:தீவிரவாத நிகழ்வுகள்
பகுப்பு:2017 நிகழ்வுகள்
சங்குராம்

1907 ஆம் ஆண்டு முதல் 1976 ஆம் ஆண்டு வரை வாழ்ந்த சௌராஷ்டிர **கவிஞர் சங்குராம்** மதுரையில் பிறந்த கவிஞராவார், விப்ரபந்து கு. வெ. பத்மநாபய்யரின் சீடரான இவர் தமிழின் இலக்கிய இலக்கண நயத்தைச் சௌராஷ்டிர மொழியிலும் கொண்டுவரமுடியும் என்று எண்ணி அதனடிப்படையில் தமிழில் உள்ள சீர், தளை, அடி, தொடை ஆகியவை சிறிதும் மாறுபடாமல் சௌராஷ்டிர மொழியில் முதன்முதலில் திருக்குறளை மொழிபெயர்த்தார். 

சௌராஷ்டிர திருக்குறளை, மதுரை சித்தாச்ரமம், 1993ஆம் ஆண்டு பதிப்பித்துள்ளது.

## படைப்புகள்

சமஸ்கிருதத்திலும் தமிழிலும் தேர்ந்த இவர், மதுரையில் இயங்கிவரும் சித்தாச்சிரமத்தில் நீதி கற்பிக்கும் ஆசிரியராகப் பணியாற்றியுள்ளார். தமிழிலும் சௌராஷ்ட்ர ஒலி வடிவத்தைத் தமிழில் கொண்டும் பல நூல்கள் இயற்றியுள்ளார். 
 
* ஸ்ரீ நிவாசப் பெருமாள் கோவில் தல வரலாறு, 
* ஸ்ரீ ஸ்ரீ நிவாஸ சதகம், 
* ஞானாமிர்த கீதம், 
* சித்தாச்ரமப் பிரபாவம் மற்றும் 
* *ஸ்ரீ த்வின* (திருக்குறள் மொழிபெயர்ப்பு) ஆகியன இவரின் குறிப்பிடத்தகுந்த படைப்புகளாகும்.
 
திருக்குறள் பாயிரத்தை மட்டும் முதலில் சௌராஷ்டிர மொழியில் மொழிபெயர்த்து.பின், சித்தாச்சிரம நரஹரி என்பாரின் வேண்டுகோளுக்கிணங்க திருக்குறள் முழுவதையும் சௌராஷ்ட்ரத்தில் மொழிபெயர்த்தார்.  திருக்குறள் போலவே ஈரடி வெண்பா யாப்பில் கொஞ்சம் கூட சொற்சுவை, பொருட்சுவை குன்றாது மொழிபெயர்க்கப்பட்டிருப்பது இந்நூலின் மற்றொரு சிறப்பாகும்.

கனினுக் கனிஹோன் கனிகர் கனினுக்
கனிஹோன் கனிஹோஸு பொவ்ஸு''' 

என்பது “துப்பார்க்குத் துப்பாய” எனும் குறளின் சௌராஷ்டிர மொழிபெயர்ப்பு.

## விருது
2005இல் இவரின் சௌராஷ்டிரப் படைப்புக்கும், திருக்குறள் மொழிபெயர்ப்புக்குமாக “ஸெளராஷ்டிரசிறீ” என்ற பட்டத்தை, மதுரை சௌராஷ்டிர சமூக நலப்பேரவையினர் அளித்தனர்.

## மேற்கோள்கள்

*தமிழ்நாட்டில் சௌராஷ்டர்: முழுவரலாறு, கே. ஆர். சேதுராமன், கே. எஸ். மீரா, சென்னை, மூன்றாம் பதிப்பு 2008

பகுப்பு:தமிழகக் கவிஞர்கள்
பகுப்பு:சௌராட்டிர நபர்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பரனா கழிமுகம்

**பரனா கழிமுகம்** (*Paraná Delta*, ) என்பது அர்கெந்தீனாவின் வட-கிழக்கு முனையில் உள்ள பரனா ஆற்றின் ஒரு கழிமுகம் ஆகும். இது "பரனா தீவுகள்" (*Islas del Paraná*) என அழைக்கப்படும் பல தீவுகளைக் கொண்டுள்ளது. பரனா கழிமுகம் வட-தெற்கே பாய்ந்து என்ட்ரே ரியோசு, சாண்டா ஃபே, புவெனசு ஐரிசு ஆகிய அர்க்கெந்தீன மாகாணங்களுக்கிடையே வண்டல் வடிநிலமாக மாறி, பின்னர் பிளாட்டா ஆற்றில் கலக்கிறது.

## மேற்கோள்கள்

பகுப்பு:அர்கெந்தீனாவில் உள்ள ஆறுகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மனசை ப. கீரன்

**மனசை ப.கீரன்** ஒரு தமிழ் எழுத்தாளர் ஆவார். கவிதைகள், நாடகங்கள், சிறுகதைகள் எனப் பல படைத்துள்ளார். இவர் அகில இந்திய வானொலி இயக்குநராகப் பணியாற்றியவர்.

## பிறப்பும் இளமையும்
வட ஆற்காடு மாவட்டம் மன்சுராபாத் எனும் ஊரில் ச. வே. பஞ்சாட்சரம்-சாரதாம்பாள் தம்பதியருக்கு மகனாக ஏப்ரல் 24, 1938 இல் பிறந்தார். சென்னை கிறித்துவக் கல்லூரியில் பி.ஏ பட்ட வகுப்பில் தமிழில் முதல் நிலையில் தேர்ச்சிப் பெற்று சேதுபதி தங்கப்பதக்கத்தைப் பெற்றுள்ளார்.

## தமிழ்ப் பணிகள்
சென்னை அகில இந்திய வானொலி நிலையத்தின் உதவி இயக்குநராகப் பணியாற்றி ஓய்வு பெற்ற இவர் வானொலியில் நூற்றுக்கணக்கான கவிதைகள் வாசித்துள்ளார். கவியரங்கக் கவிதைகளில் பங்கு பெற்றும் கவிதைகள் படைத்துள்ளார். 1956களில் , ஹாங்காங், மலேசியா, சிங்கப்பூர் ஆகிய நாடுகளுக்குச் சென்று தமிழ்ச் சொற்பொழிவுகள் ஆற்றியுள்ளார். ஆகஸ்டு 28, 1990 இல் தமிழ் எழுத்தாளர் சங்கம் நடத்திய கவிதைப் போட்டியில் முதல் பரிசு பெற்றுள்ளார். 1979 இல் தமிழ் வளர்ச்சிக்கான சிறந்த நூலுக்குப் பரிசு வழங்கும் விழாவில் இவர் எழுதிய *தேர்க்கூட்டம்* எனும் நாடகநூல் இரண்டாம் பரிசு பெற்றுள்ளது.

## படைப்புகள்
கவிதை நூல்கள்:
* காற்றிலே மிதந்த கவிதைகள்
* மணமாலை
* கடை திறக்கலாம்
* கவிதைப் பாலம்

நாடகங்கள்:
* தேர்க்கூட்டம்
* உயிர்ப்பொம்மை

சிறுகதைகள் :
* பொன்னி
* பங்காளி
* மஞ்சள் மாளிகை
* மருத்துவச்சி மருதாயி

பிற நூல்கள் :
* இராமானுசர்
* அறிவியல் அறிஞர்கள்
* உலகச் சந்தை
* சில நாடுகள் சில செய்திக
* செயற்கரிய செய்தார்
* இரண்டு இதிகாசங்கள்
* அத்தையும் அண்ணனும்
* கல்வி ஒலிப்பரப்பின் கதை.

## பெற்ற விருதுகள்
*1984 இல் தமிழ்நாடு அரசு இயல், இசை, நாடக மன்றம் வழங்கிய கலைமாமணி விருது
*1994 இல் நாகப்பன்-இராசாம்மாள் அறக்கட்டளை இலக்கிய விருது
*1986 இல் கலிபோர்னியா உலகக் கவிஞர் மாநாட்டில் கௌரவ டாக்டர் பட்டம்

## மறைவு
கீரன் தனது 75 ஆவது அகவையில், மே 28, 2012 இல் சென்னையில் காலமானார்.

## மேற்கோள்கள்

## உசாத்துணை
* ப.முத்துக்குமாரசாமி, 'இருபதாம் நூற்றாண்டின் 100 தமிழ்க்கவிஞர்கள்'- பழனியப்பா பிரதர்ஸ்-2004.

பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1938 பிறப்புகள்
பகுப்பு:2012 இறப்புகள்
பகுப்பு:தமிழ் சிறுவர் இலக்கிய எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:தமிழ்க் கவிஞர்கள்
பகுப்பு:இந்தியத் தமிழ் நாடகாசிரியர்கள்
ஓமைரா சஞ்சேஸ்

**ஒமைரா சஞ்சேஸ்** (Omayra Sánchez Garzón, ஆகத்து 28,1972-நவம்பர் 16,1985) என்பவர் 1985 இல் கொலம்பியா ஆர்மிரோவில் ஏற்பட்ட எரிமலை விபத்தில் இறந்து போன பதின்முன்று அகவை சிறுமி ஆவாள்.

நேவடோ டெல்  ரூயிஸ் என்ற எரிமலையில் 23000 பேர் மாண்டு போனார்கள். இந்த எரிமலையினால் ஏற்பட்ட இடிபாடுகளுக்கிடையே சேறும் சகதியும் தண்ணிரும் நிறைந்த அவலச் சூழ்நிலையில், உற்றார் உறவினர்களின் பிணங்களுக்கிடையே மூன்று நாள்கள் சிக்கித் தவித்த பெண் ஓமைரா சஞ்சேஸ் ஆவார்.

உயிர் இழக்கும் தறுவாயிலும் கடைசி நிமிடம் வரை நம்பிக்கையுடனும் உறுதியுடனும் இருந்ததாக நேரில் பார்த்த மீட்புப் பணியில் ஈடுபட்டவர்களும் பத்திரிகையாளர்களும் கூறினார்கள். இதிலிருந்து மீண்டு பள்ளிக்குப் போய் தேர்வுகள் எழுதி வெற்றி பெறுவதாகவும் நம்பிக்கை இழக்காமல் பேசினாள் ஓமைரா சஞ்செஸ்.

பிராங்க் போர்னியர் என்ற நிழற்படக்காரர் அந்த துன்பச் சூழலில் அப்பெண்ணைப் படம் பிடித்து அவள் இறந்து சில மாதங்கள் கழித்து 
பத்திரிகைகளில் வெளியிட்டார். அந்த நிழற்படம் 1986 இல் உலகில் சிறந்த நிழற் படம் எனக் கருதப்பட்டது.

## மேற்கோள்

பகுப்பு:கொலம்பிய மக்கள்
பகுப்பு:1972 பிறப்புகள்
பகுப்பு:1985 இறப்புகள்
கடையம் சிவராத்திரி கட்டளை இணைப்பு வில்வனவாநதசுவாமி கோயில்

**கடையம் சிவராத்திரி கட்டளை இணைப்பு வில்வனவாநதசுவாமி கோயில்** தமிழ்நாட்டில் திருநெல்வேலி மாவட்டம், கடையம் என்னும் ஊரில் அமைந்துள்ள சிவன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது.

## மேற்கோள்கள்

பகுப்பு:திருநெல்வேலி மாவட்டத்திலுள்ள சிவன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
இடைகால் தியாகராஜசுவாமி கோயில்

**இடைகால் தியாகராஜசுவாமி கோயில்** என்பது தமிழ்நாட்டில் திருநெல்வேலி மாவட்டம், இடைகால் என்னும் ஊரில் அமைந்துள்ள ஒரு சிவன் கோயிலாகும். திருவாரூருக்கு இணையான தலமாக கருதப்பட்டு வணங்கி வருவதால் இத்தலம் தென் திருவாரூர் என்று பக்தர்களால் அழைக்கப்படுகிறது.

## அமைவிடம்
திருநெல்வேலி புதிய பேருந்து நிலையத்தில் இருந்து கடையம் செல்லும் நெடுஞ்சாலையில் 30 கி. மீ. தொலைவில் இடைகால் அமைந்துள்ளது. இந்த ஊரின் பேருந்து நிறுத்தத்தில் இருந்து ஒரு கி.மீ. தொலைவில் இக்கோயில் அமைந்துள்ளது.

## வரலாறு
கி.பி. 16 ஆம் நூற்றாண்டில் விஜயநகரப் பேரரசு காலத்தில் இக்கோயில் கற்றளியாக எழுப்பப்பட்டது. அப்போது இத்தல இறைவனின் பெயரை *திருவாம்பிகை ஈசுவரமுடையார்* என்று கல்வெட்டுகளில் குறிப்பிடப்படுகின்றது. *பெருமானராயன் காளிங்கன்* என்பவர் கோயிலின் வெளிச்சுற்றில் கொடிமரம் நிறுவி, பங்குனி உத்தர நாளில் இறைவின் திருவீதியுலா செல்ல தோர் ஒன்றை உருவாக்கித் தந்ததாக கல்வெட்டில் குறிக்கபட்டுள்ளது. மேலும் கிருஷ்ணப்ப நாயக்கர், அச்சுததேவராயர், சதாசிவதேவராயர், கண்டியத் தேவன், இராமராஜவிட்டல ஈஸ்வர மகராஜா, சின்ன பசவப்ப நாயக்கர், அஞ்செழுத்து உடையார் என பல ஆட்சியாளர்கள் இக்கோயிலுக்கு திருப்பணிகளைச் செய்துள்ளனர். 

## கோயில் அமைப்பு
இக்கோயிலின் முதன்மை வாயிலில் மூன்று நிலை இராச கோபுரம் அமைந்துள்ளது. கோபுரத்தின் உள்பக்க விதானத்தில் நாயக்கர் கால ஓவியங்கள் அமைந்துள்ளன.  இதையடுத்து பிரம்மாண்ட சிற்பங்களைக் கொண்ட 16 தூண்களை உடைய வசந்த மண்டபம் அமைந்துள்ளது. வசந்த மண்டபத்தை அடுத்து முகமண்டபம், மகாமண்டபம், அர்த்த மண்டபம், கருவறை என்ற அமைப்பில் இக்கோயில் அமைந்துள்ளது. இத்தல இறைவன் தற்காலத்தில் சிவகாமி அம்ன் உடனுறை தியாகராஜர் என அழைக்கப்படுகிறார். கோட்டத்தில் உள்ள தென்முகக் கடவுள் இத்தலத்தில் வித்தியாசமாக இடக் காலை மடக்கியும் வலக்காலை தொங்கவிட்டபடியும் உள்ளார். காலடியில் பாம்பு உள்ளது. உள் சுற்றில் சப்த கன்னியர், சுரதேவர், கன்னி மூலை கணபதி, கரியமாணிக்கப் பெருமாள், வள்ளி தெய்வானை உடனுறை சுப்பிரமணியர், சனீசுவரர், சூரியன், சந்திரன், அதிகாரநந்தி ஆகியோருக்கான சிற்றாலயங்கள் அமைந்துள்ளன.  இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் இரண்டு காலப் பூசைகள் நடக்கின்றன.

## மேற்கோள்கள்

பகுப்பு:திருநெல்வேலி மாவட்டத்திலுள்ள சிவன் கோயில்கள்
திருவேட்டநல்லூர் சுடலைமாடசுவாமி கோயில்

**திருவேட்டநல்லூர் சுடலைமாடசுவாமி கோயில்** தமிழ்நாட்டில் தென்காசி மாவட்டம், சங்கரன்கோவில் வட்டம், திருவேட்டநல்லூர் என்னும் ஊரில் அமைந்துள்ள மாடசுவாமி கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கீழ் கட்டுப்பாட்டில் உள்ளது. இக்கோவில் பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒரு காலப் பூஜை நடக்கின்றது.

## மேற்கோள்கள்

கிராமக் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாத்தாத வைணவர்கள்

ஸ்ரீவைஷ்ணவ சம்பிரதாயத்தில் பூணூல் அணியாத வைணவ அடியார்களை **சாற்றாத வைணவர்கள்**, **சாத்தாத வைணவர்கள்** அல்லது **சாத்தாத முதலிகள்** என்பர். 

ஸ்ரீரங்கத்தில் சாற்றாத வைணவர்கள் குடியிருக்கும் வீதிக்கு *சாத்தாத வீதி* என்ற பெயர் உள்ளது.

## வரலாறு
இராமானுசர் தான் வாழ்ந்த காலத்தில், ஸ்ரீவைஷ்ணவ சம்பிரதாயத்தில் அந்தணரல்லாத, தாழ்த்தப்பட்டோர் உள்ளிட்ட பிற சமூக மக்களுக்கு பஞ்ச சம்ஸ்காரம் செய்வித்து, நெற்றியில் திருமண் காப்பிடச் செய்து, பெருமாள் கோயிலில் சென்று வழிபடவும், கோயில் கைங்கரியங்களில்  ஈடுபடவும் வழிவகுத்தார். இதனால் ஸ்ரீவைஷ்ணவத்தை பின்பற்றுபவர்களின் எண்ணிக்கைக் கூடியது.  

## பெருமாள் கோயில் பணிகளில்
சாற்றாத வைணவர்கள், பெருமாள் கோயில் தொடர்பாக, நந்தவனம் பராமரித்தல், கோயிலுக்கு பூக்களைப் பறித்து மாலைகள் தொடுத்தல், குளங்கள் மற்றும் ஆறுகளிலிருந்து புனித நீரை கோயிலுக்கு வருதல், பெருமாள் திருவீதி உலா செல்கையில் பல்லக்கு சுமத்தல், கட்டியம் கூறுதல், தீப்பந்தம் பிடித்தல், நாலாயிர திவ்வியப் பிரபந்தப் பாசுரங்கள் பாடுதல் மற்றும் பிற திருப்பணிகளை செய்வோரை சாற்றாத வைணவர்கள் என்பர்.

அந்தணர்கள் இல்லாத சிறு கிராமங்களில் உள்ள கிருஷ்ணர், இராமர், ஆஞ்நேயர், திரௌபதி, தருமராசா போன்ற வைணக் கோயில்களில் சாற்றாத வைணவர்கள் பூஜைகள் செய்வர்.

## பஞ்ச சம்ஸ்காரம்
சாற்றாத வைணவர்கள் தங்கள் குருமார்களை அணுகி, பஞ்ச சம்ஸ்காரச் சடங்குகள் செய்து கொள்வர்.  இதனால் பிற ஸ்ரீவைஷ்வணவர்கள் போன்று சாற்றாத வைணவர்கள் தமது உடலில் இரண்டு தோள் பட்டைகளில் சங்கு மற்றும் சக்கரத்தை பொறித்துக் கொள்வதுடன், நெற்றி, மார்பு, தோள்பட்டை மற்றும் இரண்டு கைகளிலும் திருமண் காப்பு இட்டுக்  கொள்வர். 

## புகழ் பெற்ற சாத்தாத வைணவ அடியார்கள்
ஆயிரம் ஆண்டுகளுக்கு முன்னர் இராமானுசர் வகுத்த நெறிகளின் படி, அந்தணர் அல்லாத, பிற சமூகத்தினர் விரும்பினால் பஞ்ச சம்ஸ்காரம் செய்துகொண்டு, நெற்றியில் திருமண்  காப்பிட்டு, பெருமாள் கோயில் கைங்கரியங்களில் ஈடுபடவும், தமிழ் வேதமான நாலாயிர திவ்வியப் பிரபந்தப் பாசுரங்கள் பாடுவதற்கும் வகை செய்தார். 
* பிள்ளை உறங்கா வல்லி தாசர்   (மறவர்)  (இராமானுசரின் நேரடிச் சீடர்)
* மாறனேரி நம்பி (தாழ்த்தப்பட்டவர்)
* மதுரகவி சுவாமிகள் (வேளாளர்)
* நம்பாடுவார் (பாணர்)
* விளாஞ்சோலைப் பிள்ளை, (புலையர்), (பிள்ளைலோகாச்சாரியரின் சீடர்)
* கந்தாடை ராமானுச முனி

## இதனையும் காண்க
* பஞ்ச சம்ஸ்காரம்

## மேற்கோள்கள்


## வெளி இணைப்புகள்

பகுப்பு:வைணவ சமயம்
பகுப்பு:வைணவ அடியார்கள்
பிள்ளை உறங்கா வல்லி தாசர்

*தனுர் தாசர்* எனும் இயற்பெயர் கொண்ட மல்யுத்த வீரரும், பெரும் செல்வந்தருமான **பிள்ளை உறங்கா வல்லி தாசர்**,  அழகிய கண்களைக் கொண்ட தன் மனைவி   பொன்னாச்சியாருடன் உறையூரில் வாழ்ந்து வந்தார். 
 
ஒருமுறை  இராமானுசர் தன் சீடர்களுடன் நடந்து சென்று கொண்டிருந்த போது, பிள்ளை உறங்கா வில்லி தாசர், தன் மனைவி பொன்னாச்சியை கடும் வெயிலிலிருந்து  காக்க, பொன்னாச்சி மீது குடை பிடித்துக் கொண்டு,  மற்றொரு கையால் அவளது கால்கள் புண்ணாகாமல் இருப்பதற்குத் தரையில் ஒரு துணியை விரித்துக் கொண்டும் செல்வதைக் கவனித்தார். 

உறங்கா வில்லி தாசரின் இச்செயலுக்கு இராமானுசர் காரணம் கேட்டதற்கு,  அதற்கு தாசர்  அவளுடைய கண்களின் அழகில் முழுமையாக அடிமையாகி விட்டதால்,  அந்தக் கண்களின் அழகை பாதுகாக்கத் தான், அவள் மீது  குடை பிடித்ததாகக்  கூறினார். 

உன் மனைவி பொன்னாச்சியின் கண்களை விட மிக அழகான கண்களைக் காட்டினால் அதற்கு அடிமையாகி விடுவீர்களா என பிள்ளை உறங்கா வல்லி தாசரிடம், இராமானுசர் கேட்க, தாசரும் தன் மனைவியின் கண்களைவிட வேறு அழகான கண்களைக் காண்பித்தால் அதற்கு அடிமையாகி விடுவதாக ஒப்புக் கொண்டார்.  
 
பிள்ளை உறங்கா வல்லி தாசரை திருவரங்கன் கோயிலுக்கு அழைத்துச் சென்று, திருப்பாணாழ்வாருக்கு  காட்டியருளிய படி,  அழகிய கண்களை  தாசருக்கும் காண்பித்து அருளும் படி, எம்பெருமாளிடம் இராமானுசர்  வேண்டினார்.
 
அவ்வாறே எம்பெருமானும் தம்முடைய  அழகிய கண்களைக்  காட்டியருள,  அக்கண்களின் உண்மையான அழகை உணர்ந்த பிள்ளை உறங்கா வல்லி தாசர்.  பின் தங்கள் உடைமைகளைத் துறந்து, இராமானுசரிடம் சரணடைந்த  தாசரும், அவர் மனைவி பொன்னாச்சியும் ஸ்ரீரங்கம் வந்தனர்.

இராமரின் வனவாசத்தின் போது இலக்குமணன்  உறங்காமல் பாதுகாத்தாரோ அவ்வாறே, தாசரும், அவரது மனைவி பொன்னாசியும் இடைவிடாது  இராமானுசரைத் துதித்துக் கொண்டு சேவை செய்து  கொண்டிருந்ததால், பிரபலமான தனுர் தாசருக்கு,  பிள்ளை உறங்கா வில்லி தாசர் என்ற திருப்பெயர் ஆயிற்று. 

தன் சீடரான  உறங்கா வல்லி தாசருக்கு, திருவரங்கம் அரங்கநாத சுவாமி கோயில் கருவறை மற்றும் கோயில் நகைகளை காக்கும் பணியை இராமானுசர் ஒப்படைக்கிறார். 

பிள்ளை லோகாசாரியார் தனது  ஸ்ரீவசன பூஷணத்தில் எம்பெருமானின் மங்களாசாசனத்தை (எம்பெருமானின் நலனுக்காக வழிபடுதல்) விவரிக்கும்பொழுது,  பிள்ளை உறங்கா வில்லி தாசரைக் கொண்டாடியுள்ளார்.

## மறைவு
இராமானுசரின் அணுக்கத் தொண்டர்களும், வைணவ அடியார்களான  பிள்ளை உறங்கா வல்லி தாசரும், அவரது மனைவி பொன்னாச்சியும் ஸ்ரீரங்கத்தில் பரமபதம் அடைந்தனர். 

## மேற்கோள்கள்


## வெளி இணைப்புகள்
* திருவாய்மொழி ஈட்டின் தமிழாக்கம்

பகுப்பு:வைணவ அடியார்கள்
வடக்கு திருவீதி பிள்ளை

**வடக்கு திருவீதி பிள்ளை**, *ஸ்ரீகிருஷ்ண பாதர்*  எனும் இயற்பெயருடன் சுவாதி நட்சத்திரம், ஆனி மாதத்தில் பிறந்து, திருவரங்கத்தில் மறைந்தவர். இவர் நம்பிள்ளையின் முக்கிய சீடர்களில் ஒருவர். வடக்கு திருவீதி பிள்ளையின் இரண்டு மகன்களில் மூத்தவர் பிள்ளை லோகாசாரியார், இளையவர் அழகிய மணவாளப் பெருமாள் நாயனார் ஆவார்.
வடக்கு வீதி பிள்ளை தனது குரு நம்பிள்ளை அருளால் நம்மாழ்வார் இயற்றிய திருவாய்மொழிக்கு விளக்க உரையாக  *ஈடு*     36,000  *படி*  நூலை இயற்றினார்.

நம்பிள்ளை சொல்ல திருவீதிப்பிள்ளை எழுதிய உரைக்கு மட்டும் *ஈடு*  என்னும் சிறப்பு அடைமொழி உண்டு.
இவற்றில் **''ஈடு''  என்னும் சொல் செய்யுளுக்கு ஈடாக எழுதப்பட்டுள்ள உரை என்பதனைக் குறிக்கும்**.

இவற்றில் *படி* என்னும் சொல் ஓலையில் எழுதப்பட்டுள்ள எழுத்தெண்ணிக்கைப் படிவத்தைக் குறிக்கும்.

## இதனையும் காண்க
* திருவாய்மொழி விரிவுரைகள்

## மேற்கோள்கள்


பகுப்பு:வைணவ அடியார்கள்
பகுப்பு:தமிழ் உரையாசிரியர்கள்
பகுப்பு:தமிழ்ப் புலவர்கள்
வளையயெப்டேன்

**வளையயெப்டேன் அல்லது சைக்ளோயெப்டேன்** *(Cycloheptane)* என்பது C7H14 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். வளைய ஆல்க்கேன் வகைச் சேர்மமான இது வேதித் தொழிற்சாலைகளில் முனைவற்ற கரைப்பானாகப் பயன்படுத்தப்படுகிறது. மருந்துவகைப் பொருட்கள் மற்றும் வேதிப்பொருட்கள் தயாரிப்பிலும் ஓர் இடைநிலை வேதிப்பொருளாக இதைப் பயன்படுத்துகின்றனர். வளையயெப்டனோன் சேர்மத்தை கிளெமன்சன் ஒடுக்க வினைக்கு உட்படுத்தி வளையயெப்டேனை தருவிக்கலாம். வளையயெப்டேன் ஆவி கண்களில் எரிச்சலை உண்டாக்கும். பெருமளவில் சுவாசிக்க நேர்ந்தால் மூச்சுப்பாதை கோளாறுகள் உண்டாகும் அபாயம் உள்ளது 

## மேற்கோள்கள்
.

பகுப்பு:வளைய ஆல்க்கேன்கள்
பகுப்பு:நீரகக்கரிமக் கரைப்பான்கள்
பகுப்பு:ஏழு உறுப்பு வளையங்கள்
நியூட்டன் உலோகம்

**நியூட்டன் உலோகம்** *(Newton's metal)* என்பது தாழ் உருகுநிலையில் இணைக்கத்தக்க ஒரு கலப்புலோகமாகும். 8 பகுதிகள் பிசுமத்தும், 5 பகுதிகள் ஈயமும், 3 பகுதிகள் வெள்ளீயமும் எடையளவில் பகுதிப்பொருட்களாக இக்கலப்புலோகத்தில் கலந்துள்ளன. நியூட்டன் உலோகத்தின் உருகுநிலை 97° செ வெப்பநிலை ஆகும்.
 
செர்ரோபென்டு எனப்படும் எளிதில் உருகும் கலப்புலோகத்துடன் ஒப்பிடுகையில், நியூட்டன் உலோகத்தில்  நச்சுத்தன்மை மிக்க காட்மியம் உலோகம் கலந்து இருக்காது. எனவே கதிர் மருத்துவத்தில் நியூட்டன் உலோகம் எளிமையாக வடிவமைக்கப்பட்டு பயன்படுத்தப்படுகிறது . 

## மேற்கோள்கள்

பகுப்பு:கலப்புலோகங்கள்
சைலினால் ஆரஞ்சு

**சைலினால் ஆரஞ்சு** *(Xylenol orange)* என்பது C31H32N2O13S என்ற மூலக்கூற்று வாய்ப்பாடு கொண்ட ஒரு கரிம வேதியியல் வினைப்பொருளாகும். பொதுவாக உலோகங்களை தரம்பார்க்கும் ஆய்வுகளில் நிலைகாட்டியாகச் செயல்படும் டெட்ராசோடியம் உப்பாக இவ்வினைப்பொருள் பயன்படுகிறது. உலோகங்கள் தரம்பார்க்கப்படும் போது தரம் காணும் கரைசலில் சிவப்பாக காணப்படும் சைலினால் ஆரஞ்சு முடிவுப் புள்ளியில் மஞ்சள் நிறத்திற்கு மாறுகிறது. முற்காலத்தில் வர்த்தகமுறையில் தயாரிக்கப்பட்ட சைலினால் ஆரஞ்சு முற்றிலுமாக தூய்மையற்றதாகும் . சில சமயங்களில் 20% தூய்மையுடன் கிடைத்தது. அரை-சைலினால் ஆரஞ்சும், இமினோடையசிட்டிக் அமிலமும் இதில் மாசுக்களாக கலந்திருந்தன. 90% தூய்மையான சைலினால் ஆரஞ்சு தற்பொழுது கிடைக்கிறது. 
## மேற்கோள்கள்

பகுப்பு:அசிட்டிக் அமிலங்கள்
நிசில்

**நிசில்** *(Nisil)* என்பது எடையளவில் 95.5% சிலிக்கன், 4.4% மக்னீசியம் உலோகங்கள்  கலந்துள்ள ஒரு நிக்கல் கலப்புலோகம் ஆகும்.

நிசில் கலப்புலோகம் 1341 – 1420°செ வெப்பநிலையில் உருகுகிறது. 8.58 கிராம்/செ.மீ³ அடர்த்தியும், 20 பாகை செல்சியசு வெப்பநிலையில் 0.365 Ω.மி.மீ2 /மீ வெப்பத்தடை அளவும் கொண்டுள்ளது. 
என் வகை வெப்பமின் இரட்டைகளில் நேர்மின்சுமை தாங்கியாக நிக்ரோசில் கலப்புலோகமும் எதிர்மின்சுமை தாங்கியாக மற்றொரு நிக்கல் கலப்புலோகமான நிசில் கலப்புலோகமும் பயன்படுத்தப்படுகிறது  கந்தகம் கலந்துள்ள வாயுக்களின் தொடர்பு இல்லாமல் இதைப் பயன்படுத்த வேண்டும். 

## மேற்கோள்கள்


## புற இணைப்புகள்
*  Materials properties of thermocouple wires sold by Omega Engineering, Inc. 
* Thermocouples properties by Thermometrics.
* Properties of Nisil

பகுப்பு:கலப்புலோகங்கள்
பகுப்பு:நிக்கல் கலப்புலோகங்கள்
பகுப்பு:சிலிக்கான் கலப்புலோகங்கள்
ஈலியம் காலக்கணிப்பு

**ஈலியம் காலக்கணிப்பு** *(Helium dating)* என்பது பாரம்பரிய முறையான யுரேனியம்-தோரியம் அல்லது யுரேனியம்-தோரியம்/ஈலியம் காலக்கணிப்பு முறையைக் குறிக்கிறது.

பெருங்கடல்களில் ஆக்சிசனின் பயன்பாட்டு விகிதத்தை உறுதிப்படுத்துவதற்காக டிரிட்டியம்-ஈலியம் என்ற புதிய காலக்கணிப்பு முறை  உருவாக்கப்பட்டுள்ளது

## மேற்கோள்கள்
.

பகுப்பு:புவி இயற்பியல்
இசைக்கருவி

**இசைக்கருவிகள்** () இசைக்கச்சேரிகளில் பாடகரின் பாடலை பொலிவு பெறச்செய்வதற்கும், நடனக்கச்சேரிகளில் மேலும் மெருகூட்டுவதற்கும் பயன்படுகின்றன. இசையொலியின் (நாதம்) பல நுட்பங்களைத் தெரிந்து கொள்வதற்கும், இசையறிவில் வளர்ந்து இசையின் அழகைத் துய்ப்பதற்கும், சிறப்பாக மொழி கலவாத் தனியிசையின் (absolute music) மேன்மையை உணர்வதற்கும் இவை பெரிதும் பயன்படுகின்றன.

இசைக் கருவிகளை **வாத்தியக்கருவிகள்** எனவும் அழைப்பர்.

## இசைக்கருவிகளின் வகைகள்
இசைக்கருவிகள் நான்கு  வகைப்படும். அவை:
# நரம்புக் கருவிகள் (தந்தி வாத்தியங்கள் - *chordophones*). யாழ், தம்புரா, வீணை, வயலின், கோட்டு வாத்தியம் ஆகியன நரம்புக் கருவிகள்.
# துளைக் கருவிகள் (காற்று வாத்தியங்கள் - *aerophones*). புல்லாங்குழல், நாதசுரம், கிளாரினெட் முதலியவை துளைக்கருவிகள்.
# தோற்கருவிகள் (அவனத அல்லது கொட்டு வாத்தியங்கள் - *membranophones*). தவில், மிருதங்கம், கஞ்சிரா, பறை முதலியவை தோற்கருவிகள்.
# கன கருவிகள் (கஞ்சக் கருவிகள் (*idiophones* அல்லது *autophones*). ஜால்ரா, குழித்தாளம், ஜலதரங்கம் முதலியவை கனகருவிகள்.

## அரங்கிசையில் வாசிக்கப்படும் முக்கிய கருவிகள்
* வீணை
* கோட்டு வாத்தியம்
* புல்லாங்குழல்
* நாதசுவரம்
* வயலின்

## அரங்கிசையில் வாசிக்கப்படும் துணைக்கருவிகள்
* வயலின்
* மிருதங்கம்
* தவில்
* கஞ்சிரா

## கிராமிய இசைக்கருவிகள்
* எக்காளம்
* திருச்சின்னம்
* கஞ்சிரா
* பூசாரிக் கைச்சிலம்பு
* தவண்டை
* உடுக்கை
* தம்பட்டம்
* நகரா (இசைக்கருவி)

## மேற்கோள்கள்

## வெளி இணைப்புகள்

* 
* 

*
அமேரா தஸ்தர்

**அம்ரியா தாஸ்த்தர்**, ( பிறப்பு அமே தாஸ்த்தர்) இவர் தன் பள்ளி படிப்பை கதிட்ரல் அன்ட் ஜான் கானன் பள்ளியில் படித்தார். இவர் தன் மேல் நிலைக்கல்வியை திருபாய் அம்பானி பன்னாட்டுப் பள்ளியில் முடித்தார்.  ஆனால் நடிப்புக்காக இடையில் பள்ளிப் படிப்பை கைவிட்டு பிறகு முடித்தார். இவர் பார்சி மதத்தை சார்ந்தவர். வீட்டில் குசராத்தி மற்றும் ஆங்கில மொழியை பேசுவார், பிரெஞ்சு மொழியையும் அறிந்தவர். இவர் தற்போது மும்பையில் எச்.  ஆர்.  கல்லூரியில் இளநிலைப் பட்டப்படிப்பை படித்து வருகிறார். இவர் தன் வாழ்க்கையை வடிவழகியாக துவக்கினார்.

இவர் மனிஷ் திவாரியின் இந்தித் திரைப்படமான இசாக் என்ற காதல் படத்தில்  படத்தில் நடித்தார்  , இசாக் படத்தில் பிரித்திக் பாபருடன் இணைந்து நடித்தார்.

## மேற்கோள்கள்

பகுப்பு:1993 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
கீச்சிரோ டொயோடா

**கீச்சிரோ டொயோடா** (*Kiichiro Toyoda*, சூன் 11, 1894 – மார்ச் 27, 1952}} என்பவர் சப்பானியத் தொழிலதிபர் ஆவார். இவர் தனது குடும்ப நிறுவனமான டொயோடா விசைத்தறி நிறுவனத்தை மாற்றி டொயோட்டா நிறுவனத்தை நிறுவியவர்.

## டொயோட்டா நிறுவனம்
குடும்ப வறுமை காரணமாக, சிச்சிரோ டொயோடாவின் தந்தை ஸாகிச்சி டொயோடாவால் ஆரம்பக் கல்விக்கு மேல் படிக்க முடியவில்லை. ஆகவே மகன் சிச்சிரோ டொயோடாவை பிரபல டோக்கியோ பல்கலைக் கழகத்தில் பொறியியல் கல்வி படிக்க வைத்தார். பின், சிச்சிரோ டொயோடா அமெரிக்காவிற்கும் இங்கிலாந்திற்கும் சென்று தொழில் நுட்பம் சார்ந்த பயிற்களை எடுத்துக்கொண்டார். பயிற்சிக்குப் பின், விசைத்தறிகள் தயாரிக்கும் தன் குடும்ப நிறுவனத்தில் சேர்ந்தார். குடும்ப நிறுவனதை நடத்திக்கொண்டே கார் தயாரிப்பதற்கான பணிகளையும் மேற்கொண்டார். அப்பா ஸாகிச்சி டொயோடாவும் மகனின் ஆர்வத்திற்கு முட்டுக்கட்டை போடாமல் ஊக்கம் அளித்து உற்சாகம் ஊட்டினார். ஸாகிச்சி டொயோடா 1930 ல் மரணம் அடைந்தார். அவர் இறந்து நான்கே வருடங்களில் முதல் காரை சிச்சிரோ டொயோடா உருவாக்கினார். முதல் ஆண்டில் 20 கார்கள் மட்டுமே டொயோட்டா நிறுவனத்தால் தாயாரிக்கப்பட்டது. இப்பொழுது 2016 இல் டொயோட்டா நிறுவனம் 9940000 கார்களை உற்பத்தி செய்து, கார் உற்பத்தியில் உலகில் இரண்டாம் இடத்தில் உள்ளது.

## டொயோட்டா - பெயர் உருவாக்கம்
நிறுவனப் பெயர் உருவாக்கத்திற்காக, வாடிக்கையாளர்களிடையே ஆலோசனை கேட்டு ஒரு போட்டி நடத்தினார் சிச்சிரோ டொயோடா. அப்படி உருவானதே டொயோட்டா என்ற பெயர். தனது குடும்பப் பெயரில் இருந்தே இப்பெயரை வடிவமைத்தார் சிச்சிரோ டொயோடா.

## மேற்கோள்கள்
*இந்து தமிழ் நாழிதள், மே 9, 2017 பக்கம் 14
*http://www.nndb.com/people/433/000173911/ பார்த்த நாள் 21.5.17

பகுப்பு:1894 பிறப்புகள்
பகுப்பு:1952 இறப்புகள்
பகுப்பு:சப்பானிய மக்கள்
பகுப்பு:தொழிலதிபர்கள்
எஸ். தட்சிணாமூர்த்தி

**எஸ். தட்சிணாமூர்த்தி** (சுசர்லா தட்சிணாமூர்த்தி சாஸ்திரி, இளையவர், நவம்பர் 11, 1921 - பெப்ரவரி 9, 2012) ஓர் இந்திய இசைக் கலைஞர் ஆவார். திரைப்பட இசையமைப்பாளர், பின்னணிப் பாடகர், கருநாடக சங்கீத வித்துவான், வயலின் வாத்தியக் கலைஞர், இசைத்தட்டுத் தயாரிப்பாளர் எனப் பன்முகத் திறமை கொண்டவர். தமிழ், தெலுங்கு, இந்தி, சிங்களம் மொழித் திரைப்படங்களுடன் ஹாலிவூட் திரைப்படங்களுக்கும் இசையமைத்துள்ளார்.

இவரது தாத்தாவான சுசர்லா தட்சிணாமூர்த்தி சாஸ்திரி சீனியர் கருநாடக மும்மூர்த்திகளுள் ஒருவரான தியாகப்பிரம்மம் தியாகராஜர் சுவாமிகளின் நேரடி சிஷ்ய பரம்பரையில் வந்தவராவார்.

## இளமைக்காலம்
எஸ். தட்சிணாமூர்த்தி 1921 நவம்பர் 11-ஆம் நாள் ஆந்திர மாநிலம், கிருஷ்ணா மாவட்டத்திலுள்ள பெதகல்லேபள்ளி என்னும் ஊரில் பிறந்தார். இவரின் தந்தை சுசர்லா கிருஷ்ணபிரம்ம சாஸ்திரி ஒரு சங்கீத ஆசிரியராவார். தாயார் அன்னபூரணம்மா. ஆந்திரா பல்கலைக் கழகத்தில் கருநாடக இசையில் இளங்கலை பட்டம் பெற்றார்.

## தொழில் வாழ்க்கை
1938 ஆம் ஆண்டில் ஹெச். எம். வி. இசைத்தட்டுக் கம்பெனியில் ஆர்மோனியம் வாசிக்கும் கலைஞராக பணியில் அமர்ந்தார். பின்னர் அனைத்திந்திய வானொலி நிலையத்தில் 'ஏ' தர இசை வித்துவானாக பணியாற்றினார். பின்னர் தென்னிந்திய பகுதிக்கான இயக்குநராகப் பதவியுயர்வு பெற்றார்.

பின்னர் திரைப்படங்களுக்கு இசையமைக்கத் தொடங்கி தெலுங்கு, தமிழ், கன்னடம், சிங்களம் ஆகிய மொழிப் படங்களுக்கு இசையமைத்தார். ஹாலிவூட்டில் ஜங்கிள் மூன் மென் (1955) உட்பட பல திரைப்படங்களுக்கு ரீரிக்கார்டிங் எனப்படும் பின்னணி இசை வழங்கினார்.

## இறப்பு
நீரிழிவு நோய் காரணமாக 1972 ஆம் ஆண்டில் ஒரு கண்ணில் பார்வையை இழந்தார். பின் 1987 ஆம் ஆண்டில் மறு கண்ணிலும் பார்வையை இழந்தார். 2012 பெப்ரவரி 9-ஆம் நாள் மூச்சுத் திணறல் காரணமாகச் சென்னையிலிருந்த அவரது இல்லத்தில் காலமானார்.

## பணியாற்றிய தமிழ்த் திரைப்படங்கள்

## உசாத்துணை

பகுப்பு:1921 பிறப்புகள்
பகுப்பு:2012 இறப்புகள்
பகுப்பு:தெலுங்கு மக்கள்
பகுப்பு:இந்தியத் திரைப்படப் பாடகர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:கிருஷ்ணா மாவட்ட மக்கள்
பகுப்பு:சென்னைப் பாடகர்கள்
வளைய ஆல்க்கீன்

**வளைய ஆல்க்கீன்** *(Cycloalkene)* என்பது அரோமாட்டிக் பண்பில்லாத, மூடப்பட்ட கார்பன் வளையங்களைக் கொண்டுள்ள ஆல்க்கீன் ஐதரோகார்பன்களாகும். இவை வளைய ஒலிபீன்கள், சைக்ளோ ஆல்க்கீன்கள் என்ற பெயர்களாலும் அழைக்கப்படுகின்றன. வளைய பியூட்டீன், வளைய பென்டீன் போன்ற சில வகை சைக்ளோ ஆல்க்கீன்கள் பலபடி சங்கிலிகளை உருவாக்கும் ஒற்றைப்படிகளாக பயன்படுத்தப்படுகின்றன. வடிவியல் கருத்துக்களின் அடிப்படையில் சிறிய வளைய ஆல்க்கீன்கள் பெரும்பாலும் ஒருபக்க மாற்றியன்களாகக் காணப்படுகின்றன. எனவே பெயருடன் ஒருபக்க என்ற முன்னொட்டு சேர்க்கப்படாமல் விடுபடுகிறது. எட்டு அணுக்களுக்கு மேற்பட்ட பெரிய வளைய ஆல்க்கீன்கள் இரட்டைப் பிணைப்புடன் ஒருபக்க-மறுபக்க மாற்றியன்களாக தோன்றுகின்றன.
   
## உதாரணங்கள்

படிமம்:Cyclopropene 2D skeletal.svg|வளையபுரோப்பீன் 
படிமம்:Cyclobutene.svg|வளையபியூட்டீன் 
படிமம்:Cyclopentene.svg|வளையபென்டீன் 
படிமம்:cyclohexene.svg|வளையயெக்சீன்
படிமம்:Cycloheptene.svg|வளையயெப்டீன் 
படிமம்:1,3-cyclohexadiene.svg|1,3-வளையயெக்சாடையீன்
படிமம்:1,4-cyclohexadiene.svg|1,4-வளையயெக்சாடையீன்
படிமம்:1,5-Cyclooctadiene.svg|1,5-வளைய ஆக்டாடையீன் 


## மேற்கோள்கள்

பகுப்பு:வளைய ஆல்க்கீன்கள்
நிக்ரோசில்

**நிக்ரோசில்** *(Nicrosil)* என்பது 14.4% குரோமியம், 1.4% சிலிக்கன், 0.1% மக்னீசியம் உலோகங்கள்  கலந்துள்ள ஒரு நிக்கல் கலப்புலோகம் ஆகும் . 

என் வகை வெப்பமின் இரட்டைகளில் நேர்மின்சுமை தாங்கியாக நிக்ரோசில் கலப்புலோகமும் எதிர்மின்சுமை தாங்கியாக மற்றொரு நிக்கல் கலப்புலோகமான நிசில் கலப்புலோகமும் பயன்படுத்தப்படுகிறது 

## மேற்கோள்கள்


## வெளி இணைப்புகள்
*  Materials properties of thermocouple wires sold by Omega Engineering, Inc. 

பகுப்பு:நிக்கல் கலப்புலோகங்கள்
பகுப்பு:சிலிக்கான் கலப்புலோகங்கள்
பகுப்பு:குரோமியம் கலப்புலோகங்கள்
பகுப்பு:அனல்தாங்கும் உலோகங்கள்
கார ஐதராக்சைடு

**கார ஐதராக்சைடுகள்** *(Alkali hydroxides)* என்பவை கார உலோக நேர்மின் அயனிகளும் ஐதராக்சைடு எதிர்மின் அயனிகளும் (OH−) சேர்ந்து உருவாகும் வகையான காரங்கள் ஆகும். 
*இலித்தியம் ஐதராக்சைடு (LiOH)
*சோடியம் ஐதராக்சைடு (NaOH)
*பொட்டாசியம் ஐதராக்சைடு (KOH)
*ருபீடியம் ஐதராக்சைடு (RbOH)
*சீசியம் ஐதராக்சைடு CsOH

என்பவை கார ஐதராக்சைடுகளுக்கு எடுத்துக்காட்டுகளாகும். 

சோடியம் ஐதராக்சைடு  பொதுவாகக் கிடைக்கும் கார ஐதராக்சைடு ஆகும். சந்தையில் பல்வேறு வன்பொருள் கடைகளிலும், வடிகால் தூய்மையாக்கி  போன்ற பொருளாக இக்காரம்  விற்பனைக்கு கிடைக்கிறது. மரத்தால் செய்யப்பட்ட மேற்தளங்களை தூய்மையாக்க உதவும் கரைசல்களில் பயன்படுத்தப்படும் பொட்டாசியம் ஐதராக்சைடு மற்றொரு பொதுவான கார ஐதராக்சைடு ஆகும் 

கார ஐதராக்சைடுகள் அனைத்தும் காரமானவை என்பதால் அரிக்கும் தன்மை கொண்டைவையாகும்.  
கார உலோகம் ஒன்றை நீர் உள்ள கிண்ணத்தில் இடுவதால் நிகழும் வினையை விளக்கும் வகுப்பறை செய்முறை சோதனையில் அறியமுடியும். தீவிரமாக நிகழும் இவ்வினையில் ஐதரசன் வாயுவும், ஒரு கார ஐதராக்சைடும் உருவாகின்றன. உதாரணமாக சோடியம் ஒரு கார உலோகமாக இச்சோதனையில் பயன்படுத்தப்பட்டால் கீழ்கண்ட வினை நிகழ்கிறது. 
 
சோடியம் + தண்ணிர் → சோடியம் ஐதராக்சைடு + ஐதரசன் வாயு.

2 Na + 2 H2O → 2 NaOH + H2

## மேற்கோள்கள்

பகுப்பு:ஐதராக்சைடுகள்
தைட்டானியத் தங்கம்

**தைட்டானியத் தங்கம்** *(Titanium gold)* என்பது  (Ti-Au அல்லது Au-Ti) உலோகவியலில் தைட்டானியத்தையும் தங்கத்தையும் சேர்த்து உருவாக்கப்படும் ஒரு கலப்புலோகம் ஆகும். பல் மருத்துவம் , பீங்கான், அணிகலன்  போன்ற தொழில்களில் இக்கலப்புலோகம் பயன்படுத்தப்படுகிறது. மற்ற கலப்புலோகங்களைப் போலவே தைட்டானியத் தங்கமும் அதிக வலிமை, இழுவலிமை, கடினத்தன்மை, காந்தவியல் பண்பு முதலான பண்புகளை இதன் பகுதிப் பொருட்களை விடவும் அதிகமாகப் பெற்றுள்ளது . 
2016 சூலையில் மேற்கொள்ளப்பட்ட ஒர் ஆய்வில் இவ்வுலோகமிடைச் சேர்மம் தைட்டானியத் தங்கம் β-Ti3Au  ஆனது பல்வேறு வகை எஃகுகளைக் காட்டிலும் நான்கு மடங்கு அதிக கடினத்தன்மையைக் கொண்டுள்ளதாக தெரிவிக்கப்பட்டது . 

## மக்கள் பயன்பாடு
2008 ஆம் ஆண்டு தயாரிக்கப்பட்ட அயர்ன் மேன் திரைப்படத்தில் படத்தின் கதாநாயகன் உடுத்தியிருந்த கவசம் தைட்டானியத் தங்கம் கலப்புலோகத்தால் உருவாக்கப்பட்ட கவசமாகும் . தங்கத் தைட்டானியம் கையுறை போல இருந்ததாக அயர்ன் மேனாக நடித்திருந்த நடிகர் இராபர்டு டௌனி சூனியர் தெரிவித்திருந்தார் .

## மேற்கோள்கள்

பகுப்பு:தைட்டானியக் கலப்புலோகங்கள்